АҞӘА, нанҳәа 7 — Sputnik. Урыстәыла аиҳабыра рхада Дмитри Медведев "Коммерсант" аинтервиу анеиҭоз иҳәеит 2008 шықәса нанҳәамзазы Урыстәыла иаднакылаз аӡбамҭа иашан ҳәа. Абри атәы аанацҳауеит РИА Новости.
Медведев ишиҳәаз ала, Урыстәыла гәҭакны иамамызт Қырҭтәыла ақәлареи иара ахада Михаил Саакашьвили иқәгареи.
Ихықәкы хаданы усҟантәи аамҭаз иҟаз Цхьынвал ахы иақәиҭтәны аибашьра аанкылара акәын.
"Сара агәра згоит усҟан иҟасҵаз шиашаз", — иҳәоит Дмитри Медведев.
Иара иазгәеиҭоит урҭ ашьаҿақәа арегион аҟны аҭынчра аҭышәныртәалареиԥш мраҭашәаратәи апартниорцәа рацәажәарагьы алнаршеит ҳәа.
2008 шықәса, нанҳәа 8 рзы Қырҭтәыла Аахыҵ Уаԥстәыла иақәлеит анапахьы аагаразы. Урыстәыла ар аланагалеит. 2008 шықәса нанҳәа 26 рзы Аԥсныи аахыҵ Уаԥстәылеи рхьыԥшымра азханаҵеит.